open-index/open-wikipedia-markdown huggingface dataset:
ג'ון גריבלדי סרג'נט

**ג'ון גריבלדי סרג'נט** (באנגלית: **John Garibaldi Sargent**; ) היה עורך דין ופקיד ממשל אמריקאי, שכיהן כתובע הכללי של ארצות הברית בממשלו של הנשיא קלווין קולידג'.
## ראשית חייו
ג'ון גריבלדי סרג'נט נולד בכפר לדלאו שבוורמונט לג'ון האנון סרג'נט ואן אלייזה האנלי. הוא סיים את לימודיו בבית הספר התיכון אקדמיית בלאק ריבר וב-1887 קיבל תואר בוגר אוניברסיטה מאוניברסיטת טאפטס. באוגוסט אותה שנה נשא סרג'נט לאישה את מרי לוריין גורדון. לזוג נולדה בת אחת בשם גלדיס גורדון סרג'נט.

סרג'נט למד משפטים בהדרכתו של עורך דין מקומי מלדלאו וב-1890 התקבל ללשכת עורכי הדין והיה לשותף במשרד עורכי הדין של ויליאם סטיקני, דודנו של קלווין קולידג' ולימים מושל ורמונט. בין עורכי הדין לעתיד שהוכשרו במשרד של סרג'נט וסטיקני נמנו ג'וליוס וילקוקס שכיהן לימים כשופט בבית המשפט העליון של ורמונט וג'וזף רדיגן ששימש כתובע הפדרלי בוורמונט.

בנוסף לעיסוקו בעריכת דין, היה סרג'נט פעיל בעסקי ביטוח, ושימש כנשיא בנק החיסכון של לדלאו וכחבר במועצת המנהלים של כמה חברות רכבת ותאגידים.
## קריירה פוליטית
כאיש המפלגה הרפובליקנית שירת סרג'נט כתובע המחוזי של מחוז וינדזור בשנים 1898–1900. במהלך כהונתו של סטיקני כמושל ורמונט בשנים 1900–1902 שימש סרג'נט כמזכירו לעניינים אזרחיים וצבאיים. בשנים 1908–1912 כיהן סרג'נט בתפקיד התובע הכללי של ורמונט.

ב-1925 נדחה מועמדו לתפקיד התובע הכללי של ארצות הברית של הנשיא קלווין קולידג', צ'ארלס ב. וורן, על ידי הסנאט של ארצות הברית. קולידג' הגיש במקומו את מועמדותו של סרג'נט, שאותו הוא הכיר מילדות. מינויו של סרג'נט אושר פה אחד, והוא כיהן בתפקיד עד תום נשיאותו של קולידג' במרץ 1929.

לאחר סיום כהונתו כתובע הכללי שב סרג'נט לעסוק בעריכת דין. הוא הכניס כשותף למשרדו את פול צ'ייס, ששימש כעוזרו המיוחד כאשר הוא כיהן כתובע הכללי. הוא גם היה יושב ראש הוועדה לאחידות החוקים של ורמונט וחבר בחבר הנאמנים של אקדמיית בלאק ריבר בה למד בנעוריו.

ג'ון גריבלדי סרג'נט נפטר בלודלאו ב-5 במרץ 1939 ונטמן בבית הקברות פלזנט ויו שבעיירה. במהלך חייו הוענקו לו תוארי כבוד מאוניברסיטת טאפטס, אוניברסיטת נוריץ', מידלברי קולג' ודארטמות' קולג'.

## קישורים חיצוניים

* ג'ון גריבלדי סרג'נט באתר מחלקת המשפטים של ארצות הברית 
* ג'ון גריבלדי סרג'נט באתר The Political Graveyard 
* ג'ון גריבלדי סרג'נט באתר מוזיאון אקדמיית בלאק אקדמי 
* 

## הערות שוליים

קטגוריה:אמריקאים ילידי ורמונט
קטגוריה:בוגרי אוניברסיטת טאפטס
קטגוריה:התובעים הכלליים של ארצות הברית
קטגוריה:חברי הקבינט של ארצות הברית בממשל קלווין קולידג'
קטגוריה:התובעים הכלליים של ורמונט
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1860
קטגוריה:אמריקאים שנפטרו ב-1939
ערן ארליך

**ערן ארליך** (נולד ב-1971) הוא אמן העוסק במיצב, פיסול, רישום, ציור ועיצוב קרמיקה, מרצה לאמנות, ואוצר עצמאי ישראלי. 

## ביוגרפיה
ערן ארליך למד מחול מודרני וקלאסי בבת-דור בשנים 1984–1987 והיה רקדן בבת שבע II. למד בשווייץ לתואר ראשון באמנות באקדמיה לאמנות חזותית על שם מקסימיליאן די מירון  בנושאטל, אותו סיים ב-1991. בשובו לישראל, השלים לימודי תעודה בתוכנית עמיתי עלמא, והמשיך לתואר שני ולדוקטורט (2015) באוניברסיטת בר-אילן, במסגרת התכנית ללימודי תרבות ופרשנות.

ארליך ריכז את "מסלול אמנים יוצרים" במכללת עלמא ולימד באסכולה לעיצוב ובשנקר. בשנים 2006–2012 אצר את תערוכת הבוגרים של המחלקה לעיצוב קרמי וזכוכית בבצלאל, ובשנים 2013–2021 שימש כראש המחלקה לעיצוב קרמי וזכוכית בבצלאל.

על התערוכות שאצר מחוץ לבצלאל נמנות תערוכות רבות, הן תערוכות יחיד והן תערוכות קבוצתיות, כגון "של מי האדמה הזאת?" במרכז לקרמיקה עכשווית – בית בנימיני בתל אביב (2011); "חוות החיות" בגלריית החווה בחולון (2011); "רטוב-שרוף" בבינאלה לקרמיקה ישראלית במוזיאון ארץ ישראל (2016), ואחרות.

## מבחר תערוכות
* 1997 - עבודות, גלריה אמן, חיפה
* 1997 - מאוזן, מוזיאון ערד, ערד
* 2004 – פרויקט הים השחור, גלריית נחשון, קיבוץ נחשון
* 2004 – אחרית, הגלריה לפיסול ע"ש יוסף קונסטנט, רמת גן
* 2005 – אורים – ייצוגי אור ביצירות אמנות בעקבות פרויקט קרן עדי, מוזיאון ישראל, ירושלים
* 2006 – פרויקט הים השחור – פרק ב', גלריית נחשון, קיבוץ נחשון
* 2007 – שתי וערב שש בערב, הסדנא החדשה לאמנות, ראשון לציון
* 2012 – סודות גדולים, גלריה יפה עיניים, ירושלים

## השכלה
* 1984-1987 - לימודי מחול, להקת בת דור
* 1989-1991 - לימודי אמנות באקדמית מאסימיליאן דה מרון, ניכאטל, שווייץ
* תואר שני בתוכנית ללימודי פרשנות, אוניברסיטת בר-אילן
* 2015 - תואר שלישי בתוכנית ללימודי פרשנות, אוניברסיטת בר-אילן

## פרסומים נבחרים
### קטלוגים
* של מי האדמה הזאת? (קטלוג תערוכה), אוצר: ערן ארליך, תל אביב: אמנים יוצרים בישראל, 2011
* רטוב / שרוף: החומר כמרחב מטאפורי / הביאנלה השמינית לקרמיקה ישראלית (קטלוג תערוכה), אוצר: ערן ארליך, תל אביב: מוזיאון ארץ-ישראל, 2016.

### ספרים
* ארליך, ערן, אורי ברטל ואחרים. מחשבות על קראפט. ירושלים: בצלאל - אקדמיה לאמנות ועיצוב; תל אביב, 2015.

## קישורים חיצוניים
* ערן ארליך באתר מרכז המידע לאמנות ישראלית, מוזיאון ישראל

## הערות שוליים

קטגוריה:אמנים ישראלים
קטגוריה:סגל בצלאל
קטגוריה:פסלים ישראלים
קטגוריה:אמני קרמיקה ישראלים
קטגוריה:ציירים ישראלים
קטגוריה:רקדנים ישראלים
קטגוריה:בעלי תואר דוקטור מאוניברסיטת בר-אילן
קטגוריה:אוצרים ישראלים
קטגוריה:ישראלים שנולדו ב-1971
אלכסנדר סרלוט

**אלכסנדר סֶרְלוֹט** (בנורווגית: **Alexander Sørloth**; נולד ב-5 בדצמבר 1995) הוא כדורגלן נורווגי המשחק בעמדת החלוץ באתלטיקו מדריד מהלה ליגה ובנבחרת נורווגיה.

## קריירת מועדונים
### רוזנבורג
סרלוט שיחק במחלקת הנוער של רוזנבורג וביולי 2013 עבר לקבוצת הבוגרים של המועדון.

הוא ערך את הופעת הבכורה שלו בבוגרים כשעלה בתור מחליף במחצית השנייה במשחק המוקדמות הראשון בליגה האירופית נגד קרוסיידרס. לקח לו רק 12 דקות כדי לכבוש גם את שער הבכורה שלו באותו משחק, השער השישי בניצחון 2–7.

ערך את הופעת הבכורה שלו בליגת העל הנורווגית ב-20 ביולי 2014 כשעלה בתור מחליף בדקה ה-60 במשחק נגד סוגנדאל.

#### השאלה לבודה גלימט
סרלוט יצא להשאלה בבודה גלימט בקיץ 2015. הוא היה בין השחקנים הטובים בקבוצה ובליגה, הוא כבש 13 שערים ו-5 בישולים ב-26 הופעות. במשחקו האחרון בקבוצה כבש שלושער.

### חרונינגן
ב-6 בנובמבר 2015, חתם בחרונינגן לארבע וחצי שנים ועבר למועדון בסוף אותה עונה. חרונינגן שילמה 750 אלף יורו עבורו.

### מיטיולן
ב-1 ביוני 2017, חתם לארבע שנים במיטיולן.

### קריסטל פאלאס
ב-31 בינואר 2018, חתם סרלוט בקריסטל פאלאס.

הוא ערך את הופעת הבכורה שלו במועדון ב-10 בפברואר בהפסד 1–3 לאברטון. ב-28 באוגוסט, כבש את שער הבכורה שלו בגביע הפוטבול ליג בניצחון 0–1 מול סוונסי סיטי.

#### השאלה לגנט
ב-8 בינואר 2019, הושאל לגנט מליגת העל הבלגית לחצי עונה.

#### השאלה לטרבזונספור
באוגוסט 2019, סרלוט עבר בהשאלה לשנתיים לטרבזונספור מליגת העל הטורקית.

משחקו הראשון בקבוצה היה בשלב המוקדמות השלישי של הליגה האירופית, במשחק כבש גם את השער השני במשחק שנגמר בתוצאה 2–2. במרץ 2020, כבש שלושער במשחק מול קסימפאשה שנגמר בתוצאה 0–6.

ב-5 ביולי 2020, הפך לשחקן שכבש הכי הרבה שערים בעונה אחת בטרבזונספור, עם 29 שערים בעונה, וכך שבר את שיאו של שותא ארבלדזה.

### ר.ב. לייפציג
ב-22 בספטמבר 2020, חתם בר.ב. לייפציג.

ב-2 בדצמבר, כבש את שער הבכורה שגם הכריע את הניצחון מול איסטנבול בשאקשהיר במשחק שנגמר בתוצאה 3–4 בשלב הבתים של ליגת האלופות.

#### השאלה לריאל סוסיאדד
ב-25 באוגוסט 2021 הושאל סרלוט לריאל סוסיאדד.

### ויאריאל
ב-25 ביולי 2023 חתם סרלוט לחמש שנים בויאריאל.

ב-27 באוגוסט, הבקיע את שער הבכורה שלו בקבוצה, בהפסד 3–4 לברצלונה. ב-19 במאי 2024, כבש רביעייה נגד ריאל מדריד.

עד סוף העונה, הוא כבש 23 שערים ב-32 הופעות, והתברג במקום השני בדירוג כובשי הפיצ'יצ'י (אחרי ארטם דובביק).

### אתלטיקו מדריד
ב-3 באוגוסט הוא עבר לאתלטיקו מדריד, בחוזה לארבע שנים תמורת 32 מיליון יורו.

ב-10 במאי 2025 כבש רביעייה במחצית אחת נגד קבוצתו לשעבר ריאל סוסיאדד כולל שלושער תוך 4 דקות, והפך גם לשחקן הראשון בלה ליגה שכובש שלושער עד הדקה ה-12 של המשחק.

## קריירת נבחרות
סרלוט שיחק בכל הנבחרות הצעירות של נורווגיה ונכלל גם בסגל נבחרת נורווגיה הבוגרת.

## חיים אישיים
סרלוט הוא בנו של שחקן העבר ירן סרלוט ששיחק ברוזנבורג ובנבחרת נורווגיה.

## קישורים חיצוניים

## הערות שוליים

קטגוריה:כדורגלנים נורווגים
קטגוריה:חלוצי כדורגל נורווגים
קטגוריה:כדורגלני ר.ב. לייפציג
קטגוריה:כדורגלני רוזנבורג
קטגוריה:כדורגלני קריסטל פאלאס
קטגוריה:כדורגלני טרבזונספור
קטגוריה:כדורגלני מיטיולן
קטגוריה:כדורגלני גנט
קטגוריה:כדורגלני חרונינגן
קטגוריה:כדורגלני ריאל סוסיאדד
קטגוריה:כדורגלני ויאריאל
קטגוריה:כדורגלני אתלטיקו מדריד
קטגוריה:כדורגלני נבחרת נורווגיה
קטגוריה:נורווגים שנולדו ב-1995
סטפני הולנשטיין

**סטפני הולנשטיין** (בגרמנית: **Stephanie Hollenstein**; 18 ביולי 1886 – 24 במאי 1944) הייתה ציירת נוף אקספרסיוניסטית וציירת טבע דומם אוסטרית. אף על פי שהייתה חברה ב, היא ניסתה להגן על אמנים עמיתים נגד האשמות כי אמנותם הייתה "אמנות מנוונת", אם כי בדרך כלל ללא הצלחה.

## ביוגרפיה
נולדה למשפחה של איכרים ועבדה בתחילה כרועה. הציורים הראשונים שלה נעשו באותה תקופה, ובהם ציירת בעלי חיים ורועים, עם מכחולים שעשויים משיער בעלי חיים וצבעים של פירות יער. בשנת 1904 היא התקבלה לאקדמיה לציור במינכן, גרמניה בזכות הרישומים שהציגה כדוגמאות. לאחר שסיימה את הקורסים שם בשנת 1908, היא פתחה בית ספר קטן לציור בשוואבינג, שפעל במשך שנתיים. בשנת 1913, על פי המלצתו של פרנץ פון דפרגר, הוענקה לה מלגה שאפשרה לה ללמוד במשך שנה באיטליה.

### במלחמת העולם הראשונה
בראשית מלחמת העולם הראשונה היא עברה קורס הכשרה רפואית, ובשנת 1915 נסעה לוורלברג, שם הצטרפה לכוחות הלוחמים, והתחזתה לאדם בשם "סטפן הולנשטיין". אף שחבריה לנשק היו מודעים להתחזות שלה, הממונים עליה לא גילו זאת במשך מספר חודשים. שהתגלתה - היא נשלחה הביתה.

אולם אירוע זה משך תשומת לב ציבורית, והיא הוצבה כציירת מלחמה עבור לשכת העיתונות המלחמתית. בתפקיד זה היא נשלחה לחזית בשלוש הזדמנויות, ובשנת 1916 הייתה בין המקבלים הראשונים של אות כבוד צבאי. מאוחר יותר קיבלה עבודות רבות מהמוזיאון להיסטוריה צבאית.

לאחר המלחמה היא התגוררה בווינה עם בת זוגה פרנציסקה גרוס (1900–1973), שלימים הפכה לרופאה, והשתתפה במספר תערוכות בווינה. פעילותה הופרעה לזמן מה בשנת 1928, בעקבות תאונה שהביאה לשבר כפול בקרסול, אך הצליחה לקבל טיפול טוב, התאוששה לחלוטין, ועשתה מסעות נרחבים דרך גרמניה ואיטליה.

### התקופה הנאצית
בשנות השלושים הולנשטיין נמשכה לאידיאלים הצבאיים שקידמו הפשיסטים. היא הפכה לחברה סודית במפלגה הנאצית באוסטריה (כשעוד נאסרה רשמית באוסטריה), ואז הצטרפה בגלוי לאחר האנשלוס. מאותה תקופה ועד 1943 הייתה יושבת ראש "אגודת האמניות של רייכסגאו באוסטריה". במהלך כהונתה, היא הגנה על הפסל אלברט בכטולד ואחרים נגד האשמות כי אמנותם הייתה "אמנות מנוונת", הגנה ללא הצלחה מרובה.

בקשתה לתואר "פרופסור" נדחתה בטענה שהיא אמנית מקומית שעבודתה לעיתים קרובות לא הייתה דוגמה טובה. היא התפטרה מתפקידה מטעמי בריאות.

ב-1944 לקתה בהתקף לב ומתה זמן קצר לאחר מכן.

גלריה עירונית לאמנות שנקראה לכבודה נפתחה בשנת 1971.

## גלריה

File:Hollenstein-Molveno.jpg
File:Stephanie Hollenstein - Cetara.jpg
File:Stephanie Hollenstein Aus Torbole c1925.jpg
File:Hollenstein-Landscape.jpg
File:Stephanie Hollenstein - Bildnis eines Soldaten.jpg
File:Hollenstein-Gross.jpg
File:Stephanie Hollenstein - Im Walgau.jpg
File:Stephanie Hollenstein - Allerseelen.jpg


## קישורים חיצוניים

## הערות שוליים

קטגוריה:נאציות
קטגוריה:להט"בים נאצים
קטגוריה:ציירות אוסטריות
קטגוריה:ילידות 1886
קטגוריה:ילידי 1886
קטגוריה:נפטרות ב-1944
קטגוריה:אוסטרים שנולדו ב-1944
יומרה קטלנית

**יומרה קטלנית: מדוע סוציאליזם לא יכול לעבוד** הוא ספר שנכתב על ידי הכלכלן והפילוסוף הפוליטי פרידריך האייק ונערך על ידי הפילוסוף ויליאם וורן בארטלי. הספר פורסם לראשונה בשנת 1988 בהוצאת אוניברסיטת שיקגו.

## קיצור
בספר זה, האייק שואף להפריך את הסוציאליזם על ידי הוכחתו כי תיאוריות סוציאליסטיות אינן רק שגויות מבחינה לוגית, אלא שגם הנחות היסוד שלהן אינן נכונות. לדברי האייק, התרבויות גדלו משום שמסורות חברתיות ייחסו חשיבות לקניין פרטי, מה שהוביל להתרחבות, לסחר, ובסופו של דבר למערכת הקפיטליסטית המודרנית, אותה הוא מכנה הסדר המורחב .  האייק אומר שהדבר מפגין פגם מרכזי במחשבה הסוציאליסטית, שרק שינויים שתוכננו בכוונה יכולים להיות היעילים ביותר. כמו כן, לדבריו כלכלות סטטיסטיות (למשל, "סוציאליסטיות") אינן יכולות להיות יעילות מכיוון שנדרש ידע מפוזר בכלכלה מודרנית. בנוסף, האייק טוען כי מכיוון שהציוויליזציה המודרנית וכל מנהגיה ומסורותיה הובילו באופן טבעי לסדר הנוכחי ונדרשים להמשך דרכו, שינויים מהותיים במערכת המנסים לשלוט בה נידונים להיכשל מכיוון שהם בלתי אפשריים או בלתי קיימים. בתרבות המודרנית. אותות מחירים הם האמצעי היחיד המאפשר לכל מקבל החלטות כלכלי להעביר ביניהם ידע שבשתיקה או ידע מפוזר כדי לפתור את בעיית החישוב הכלכלי .

## זהות המחבר
יש ויכוח מלומד על מידת ההשפעה של ויליאם וורן ברטלי על העבודה.  באופן רשמי, בארטלי היה העורך שהכין את הספר לפרסום לאחר שהאייק חלה ב -1985. עם זאת, הכללת חומרים מנקודת מבטו הפילוסופית של ברטלי וציטוטים שאנשים אחרים סיפקו לברטלי  הובילו לשאלות לגבי כמה מהספר נכתב על ידי האייק והאם האייק ידע על החומר שנוסף. ברוס קלדוול חושב שהראיות "מצביעות בבירור על מסקנה שהספר היה תוצר יותר מהעט של [ברטלי] מאשר של האייק. . . . ייתכן שברטלי כתב את הספר ". 

## ראו גם
* פליביליזם
* היד הנעלמה

## קישורים חיצוניים
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרי הוצאת סלע מאיר
אנדרו לורנס

**אנדרו דרק לורנס** (באנגלית: **Andrew Derek Lawrence**; נולד ב-4 ביוני 1990) הוא כדורסלן בריטי, המשחק בעמדת הרכז בסארי סקורצ'ס מליגת העל הבריטית.

## קריירה
### קריירת מכללות
בעונה הראשונה של אנדרו בקולג' בצ'ארלסטון, הוא הופיע בכל שלושים וארבעה המשחקים, עם ממוצע של 4.7 נקודות למשחק. ב-30 בינואר 2010 לורנס השיג שיא עונתי של שלוש עשרה נקודות מול אוניברסיטת ג'ורג'יה דרום.

לורנס הופיע בכל שלושים ושישה המשחקים בעונתו השנייה במכללות, כולל שתי פתיחות. הוא העמיד ממוצעים של 5.8 נקודות, 1.8 ריבאונדים ו-1.7 אסיסטים למשחק. לורנס הוביל גם את הקבוצה בחטיפות. עם שלושים ושבע בכל העונה.

בעונתו השלשית העמיד לורנס ממוצעים של 13.0 נקודות, 5.5 אסיסטים, 2.9 ריבאונדים ו-1.9 חטיפות למשחק. ב-2 בפברואר 2012 השיג לורנס שיא קריירה של 32 נקודות בהפסד אחרי שתי הארכות לאלון.

### קריירה מקצועית
לאחר סיום הלימודים נבחר אנדרו לורנס כחבר בקבוצת ליגת הקיץ ב- NBA בוושינגטון וויזארדס 2013 הוא חטף 1.8, קלע 5.8 ו-קטף 2.5 למשחק. בספטמבר 2013 חתם בק.ק. זאגרב מקרואטיה לעונת 14–2013.

לאחר שלא היה פעיל במהלך עונה שלמה עקב פציעה, ביולי 2015 חתם במועדון הספרדי גיפוזקואה באסקט ACB 2015–16.

ב-5 באוקטובר 2016 חתם לורנס עם סיגל פרישטינה מקוסובו. ב-12 בדצמבר 2017 הוא עזב את פרישטינה וחתם במועדון הצרפתי שמפניה שאלון-ריימס באסקט להמשך עונת A Pro. 2016–17

ב-11 בספטמבר 2017 חתם לורנס עם סיגל פרישטינה, וחזר למועדון למשך קדנציה שנייה. ב-7 בדצמבר 2017 הוא עזב את פרישטינה וחתם בקבוצת סקאפאטי באסקט האיטלקית להמשך העונה הסדירה A2 - 2017–18.

באוגוסט 2019 חתם לורנס בלונדון סיטי רויאלס מליגת הכדורסל הבריטית. ב-24 בספטמבר, לורנס ערך את הופעת הבכורה שלו בלונדון סיטי רויאל, קלע 27 נקודות וחילק 9 אסיסטים בניצחון חוץ על פלימות' ריידרס. לונדון סיטי רויאלס התפרקו באמצע עונת 20–2019. ב-26 באוגוסט 2020 חתם לורנס בפלימות'.

## קישורים חיצוניים

קטגוריה:כדורסלנים באולימפיאדת לונדון (2012)
קטגוריה:כדורסלני מכללת צ'ארלסטון
קטגוריה:כדורסלני ק. ק. זאדאר
קטגוריה:כדורסלני גיפוסקואה
קטגוריה:בריטים שנולדו ב-1990
הוצאה מחודשת

בתעשיית המוזיקה, **הוצאה מחודשת** (מוכרת כ**מהדורה מחודשת**, **מארז מחודש** או **גרסה מחודשת**) היא הוצאת אלבום או סינגל שיצאו לפחות פעם אחת בעבר, לפעמים עם שינויים או תוספות.

## סיבות להוצאה מחודשת
### פורמטי שמע חדשים
אלבומים ושירים רבים, יצאו בשנים קדומות בהן פורמטי השמע לא היו באיכות גבוהה. לכן, אמנים מקליטים אותם מחדש באיכות המתקדמת ביותר לאותה העת של ההוצאה.

### בעלות חדשה
כאשר חברת תקליטים רוכשת את הזכויות על קטלוג המוזיקה של אמן מסוים, יש שמוציאות את כולו מחדש. ישנם מקרים בהם מנהלים מוכרים את קטלוג המוזיקה של האמן, לדוגמה: סקוטר בראון שמכר את הזכויות על ששת אלבומיה הראשונים של הזמרת-יוצרת האמריקאית טיילור סוויפט (מ-*[[Taylor Swift]]* ועד *[[Reputation]]*), מה שהוביל לכך שהיא הקליטה את כל השישה מחדש.

### מהדורות מיוחדות, מוגבלות והנצחה
ישנן מהדורות שונות שיוצאות לציון אירועים שונים, כמו פרק זמן מסוים מצאת הסינגל/אלבום.

## שינויים
תוספות נפוצות לאלבומים שהוקלטו מחדש כוללות:
* מאסטרינג חדש.
* שימושים במולטימדיה חדשה, תוך הוספת רצועות בונוס.
* הערות אלבום חדשות.
* עטיפה או אריזה חדשות.
* מהדורות חדשות, כדוגמת "מהדורה מוגבלת" או "מהדורה מורחבת".

## הערות שוליים

הוצאה מחודשת
הוצאה מחודשת
פטר פלדמייר

**פטר פלדמייר** (בהונגרית: **Feldmájer Péter**; נולד ב-14 ביולי 1953 בנאג'קרש) הוא עורך דין יהודי-הונגרי, בין 1991–1999, ואחר כך בין השנים 2005–2013 היה נשיא איגוד הקהילות היהודיות בהונגריה (MAZSIHISZ). לפניו ואחריו כיהן בתפקיד זה אנדראש הייזלר.

## קורות חיים
אביו היה דר' ג'רג' פלדמאייר ואמו אדית גולדשטיין. את לימודיו באוניברסיטה סיים בפקולטה למשפטים באוניברסיטת סגד על שם אטילה יוז'ף בין השנים 1972–1977. בתום לימודיו עבד כעורך דין במשרד עורכי הדין פלדמייר-שומודי.

בשנת 1982 נבחר לראש הקהילה היהודית בנאג'קרש ובשנת 1989 היה חבר בוועדת ההיגוי. הוא עזב בשנת 1991 כאשר נבחר לנשיא הלאומי של התאחדות הקהילות היהודיות בהונגריה. הוא מילא את התפקיד עד שנת 1999, אז הפך ליו"ר הקבוצה של מרכז הונגריה בקהילה היהודית. בשנת 2003 נבחר לסגן נשיא הקהילה הארצית ושוב בשנת 2005 כנשיא. רצו שיתפטר באספה הכללית יוצאת הדופן באמצע כהונתו החמישית בשנת 2013, אך לבסוף קראו לו בחזרה באספה הכללית הרגילה שנערכה שבועיים לפני כן.

בין השנים 1990–1991 הוא היה חבר במועצת המנהלים של האגודה לתרבות יהודית הונגרית (Mazsike), ואז בין השנים 2000–2006 היה הנשיא שלה. בנוסף, בשנים 2000–2007, הוא היה יו"ר ועדת החינוך של לשכת עורכי הדין במחוז באץ'-קישקון.

## חיים אישיים
הוא התחתן בשנת 1976, אשתו השופטת דר' ארז'בט בוטקה. יש להם ארבעה ילדים: לאה (1977), בנימין (1980), מתי (1984) ודן (1992).

## הוקרה
* הצלב האמצעי של מסדר הכבוד של הרפובליקה של הונגריה (2002)

## הערות שוליים

קטגוריה:פוליטיקאים יהודים הונגרים
קטגוריה:אנשי דת יהודים
קטגוריה:עורכי דין יהודים הונגרים
קטגוריה:בוגרי אוניברסיטת סגד
קטגוריה:הונגרים שנולדו ב-1953
The WRLD Domination Tour

***The WRLD Domination Tour*** הוא סיבוב ההופעות של הראפר והזמר ג'וס וורלד, לתמיכה באלבום האולפן הראשון שלו *Goodbye & Good Riddance*. חלקו הראשון של סיבוב ההופעות התקיים בארצות הברית והחל ב-11 ביולי 2018 בלאס וגאס, נוודה והסתיים ב-14 בספטמבר בפרובידנס, רוד איילנד; לחלקו הראשון של סיבוב ההופעות הצטרפו הראפרים ליל מוזי, קורדאה ובלייק. חלקו השני של סיבוב ההופעות התקיים באירופה והחל ב-18 בספטמבר בברלין, גרמניה, ונגמר ב-27 בספטמבר בקופנהגן, דנמרק. זה הוא סיבוב ההופעות הראשון של ג'וס וורלד.

## רקע
לאור ההצלחה של אלבום הבכורה של ג'וס וורלד, *Goodbye & Good Riddance*, ולאור ההצלחה של השיר "Lucid Dreams" מתוך האלבום, יצא ג'וס וורלד לסיבוב הופעות ברחבי העולם; כאשר חלקו הראשון של סיבוב ההופעות לקח חלק בארצות הברית ואליו הצטרפו הראפרים ליל מוזי, קורדאה ובלייק, וחלקו השני לקח חלק באירופה.

## רשימת השירים
רשימת השירים הבאה היא מההופעה שהתקיימה ב-24 ביולי 2018 באורנג', קליפורניה. רשימת שירים זו אינה בהכרח בוצעה בשאר ההופעות.
* "Lucid Dreams"
* "Hurt Me"
* "Black & White"
* "Lean Wit Me"
* "Candles"
* "All Girls Are the Same"
* "Legends"
* "Rich And Blind"
* "I'll Be Fine"
* "Black & White" (שוב)
* "Wasted"
* "Lucid Dreams" (שוב)

## הופעות

## הערות שוליים

קטגוריה:סיבובי הופעות מ-2019
ויליאם דוויט מיטשל

**ויליאם דוויט מיטשל** (באנגלית: **William DeWitt Mitchell**; ) היה עורך דין ופוליטיקאי אמריקאי, שכיהן הן כפרקליט המדינה של ארצות הברית בממשלו של הנשיא קלווין קולידג' והן כתובע הכללי של ארצות הברית בממשלו של הנשיא הרברט הובר.
## ראשית חייו
ויליאם דוויט מיטשל נולד בעיר וינונה שבמינסוטה לוויליאם ב. מיטשל, שהיה שופט בבית המשפט העליון של מינסוטה ולפרנסס מריט. בתחילה הוא למד באוניברסיטת ייל, שם הוא למד הנדסת חשמל לפי שהחל לגלות עניין במשפטים.

לאחר שלמד בייל במשך שנתיים, עבר מיטשל ללמוד באוניברסיטת מינסוטה, שם הוא קיבל תואר בוגר אוניברסיטה ב-1895 והיה חבר באחוות דלתא-קאפא-אפסילון. לאחר מכן הוא למד בבית הספר למשפטים של האוניברסיטה, שם הוא קיבל תואר במשפטים ב-1896. זמן קצר לאחר מכן התקבל מיטשל ללשכת עורכי הדין של מינסוטה ועסק במקצוע בסיינט פול. ב-1901 הוא נשא לאישה את גרטרוד בנקרופט. לזוג נולדו שני בנים, ויליאם ובנקרופט.
## קריירה
[ממוזער|250px|מיטשל על שער [טיים (מגזין)|המגזין טיים]]
מיטשל הקים את משרד עורכי הדין "האו, טיילור ומיטשל", שהפך למשרד בולט במערב התיכון. מעמד יוקרתי זה אשר למיטשל הן דריסת רגל במועצה האזורית של מנהל הרכבות של ארצות הברית ב-1919, וכמו כן הוא שירת כיושב ראש הוועדה לזכויות האזרחים של סיינט פול.

בשילוב עם שירותו הצבאי במלחמת ארצות הברית-ספרד ובמלחמת העולם הראשונה, מיקם אותו מעמדו המקצועי בעמדה להתמנות כפרקליט המדינה של ארצות הברית. לאחר ששימש בתפקיד זה מינה אותו הנשיא הרברט הובר כתובע הכללי של ארצות הברית ובתפקיד זה הוא כיהן ממרץ 1929 ועד לתום נשיאותו של הובר במרץ 1933. אחד מצעדיו המרכזיים בתפקיד זה הייתה ההוראה לפזר את "צבא הבונוס"  ולפרק את המחנה שלהם. צבא הבונוס היה מאהל מחאה של יוצאי מלחמת העולם הראשונה מובטלים ובני משפחותיהם שהוקם בוושינגטון הבירה.

## שנותיו האחרונות
לאחר תום כהונתו כתובע הכללי התיישב מיטשל בניו יורק, שם הוא עסק בעריכת דין. הוא היה יושב ראש הוועדה לכללים הפדרליים של ההליך האזרחי והיועץ המשפטי הראשי של הוועדה המשותפת של הקונגרס לחקירת המתקפה על פרל הארבור.

ויליאם דוויט מיטשל נפטר בכפר סיוסיט שבמדינת ניו יורק ב-24 באוגוסט 1955 בגיל 80. הוא נטמן בבית הקברות אוקלנד שבסיינט פול.

## קישורים חיצוניים

* ויליאם דוויט מיטשל באתר מחלקת המשפטים של ארצות הברית 
* 

קטגוריה:אמריקאים ילידי מינסוטה
קטגוריה:התובעים הכלליים של ארצות הברית
קטגוריה:חברי הקבינט של ארצות הברית בממשל הרברט הובר
קטגוריה:פרקליטי המדינה של ארצות הברית
קטגוריה:בוגרי בית הספר למשפטים באוניברסיטת מינסוטה
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:קצינים וחוגרים בצבא ארצות הברית
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:אמריקאים שנולדו ב-1874
קטגוריה:אמריקאים שנפטרו ב-1955
תחנת הרכבת בלורוסקי

**תחנת הרכבת בלורוסקי** (ברוסית: ** Белорусский вокзал**) היא אחד מעשרת מסופי הרכבת של מוסקבה.

מסוף הנוסעים של תחנת הרכבת בלורוסקי משרת רכבות ליעדים המצויים במרחקים ארוכים יחסית, ובעיקר למדינות אירופאיות כגון: צרפת, גרמניה, פולין, בלארוס, ליטא, צ'כיה, ובהן: מינסק, וילנה, ורשה, ברלין, פריז, פראג, גרודנו, מוגילב, כיווני ברסט, ויטבסק וכו'. כמו כן, גם ליעדים בכיוון צפון מזרח (לאורך סניף סביולובסקאיה, עד ריבינסק), ובכיוון דרום (לאנאפה דרך טולה I, קורסק, וורונז' I, רוסטוב-גלבני).

רכבות אארואקספרס עוברות באופן קבוע מתחנת הרכבת בלורוסקי לנמל התעופה שרמטייבו, כאשר זמן הנסיעה הוא 50 דקות.

תנועת הנוסעים בתחנה היא מעל 3.6 מיליון איש בחודש, או כ-1,500 נוסעים בשעה.

## קישורים חיצוניים

* 

קטגוריה:מוסקבה: תחנות רכבת
רפאל קירכנר

**רפאל קירכנר** (בגרמנית: **Raphael Kirchner**; 1876 – 2 באוגוסט 1917) היה אמן, צייר דיוקנאות ומאייר אוסטרי, הידוע בעיקר בזכות אר נובו ועבודות נערות פין-אפ  מוקדמות, בעיקר בפורמט גלויות.

## ראשית החיים
קירכנר נולד בשנת 1876 בווינה, אוסטריה, ולמד באקדמיה לאמנויות יפות בווינה.

הוא עבר לפריז בשנת 1900, והכין איורים למגזינים כמו La Vie Parisienne. בשנת 1914, עם פרוץ מלחמת העולם הראשונה, עבר קירכנר לארצות הברית.

הוא התגורר בעיר ניו יורק עד מותו בשנת 1917.

## יצירה
רפאל קירכנר הפיק למעלה מאלף ציורים ורישומים שפורסמו בחייו, בעיקר בצורת גלויות. הסדרה האסייתית שלו "גיישה" הייתה בין הפופולריות ביותר, עם למעלה מ-40,000 גלויות שנמכרו. הסדרה היא דוגמה בולטת להשפעה בין ארט נובו במערב לאמנות היפנית בתקופת מייג'י וטאישו. ציוריו הארוטיים של קירכנר שמצטיינים ביופי נשי, נמכרו בצורת גלויות והופיעו בדפי מגזינים שהיו מועדפים על ידי חיילים אירופאים ואמריקאים במלחמת העולם הראשונה.

הצייר הפרואני אלברטו ורגס, מחשובי ציירי הפין-אפ ציין את קירשנר כדמות שהשפיעה עליו ועל ציוריו של נשים יפות ואירוטיות.

הוא צייר כרזות ופרסומות לסרטים ואיורים למגזינים של גברים. קירכנר גם הפיק מספר קטן של פסלים, חלקם צולמו לגלויות.

בניו יורק הוא גם הפיק עיצובי תלבושות להפקות תיאטרון מוזיקלי.

## "נערות קירכנר"
לאחר שארצות הברית הצטרפה לכוחות הברית במלחמת העולם הראשונה, הגיעו בשנים 1917–1918 חיילים אמריקאים לחזית בצרפת עם גלויות ומגזינים של "נערות קירכנר". בציורי נערות אלה, הן צוירו שמנמנות יותר מ"אחיותיהן" הצרפתיות ופחות ארוטיות. מפרסמי הגלויות הצרפתיים הדפיסו מחדש את ציוריו של קירכנר שצייר במהלך הקריירה הפריזאית שלו.

הידיעה על מותו של הצייר לא הוכרזה רשמית, וכמה עיתונים צרפתיים כתבו שהוא חזר לחזית המזרחית, ואף כינו אותו "גרמני מושחת".

"הנערות" שלו הסתובבו בחזיתות המלחמה, והן לא היו היחידות - אמנים אחרים הגיעו להרוויח את לחמם ולתמוך במורל הכוחות בשלהי המלחמה, כשהם מפיקים ומוכרים ציורים דומים לעבודתו של קירכנר.

השפעתו המתמשכת של קירכנר על ז'אנר הפין-אפ עדיין הייתה מוכרת בתקופת מלחמת העולם השנייה.

## גלריה

קובץ:Kirchner - attack.jpg
קובץ:Kirchner - girls-amid-plants-1.jpg
קובץ:Kirchner - arugula-and-his-dog.jpg
קובץ:Kirchner - boys-and-girls-at-sea-7.jpg
קובץ:Kirchner - brise-of-may.jpg
קובץ:Kirchner - cigarettes-of-the-world-1900-4.jpg
קובץ:Kirchner - girls-with-good-luck-charms-6.jpg
קובץ:Kirchner - fables-1903-1.jpg
קובץ:Raphael Kirchner - La Mer Fleurie.jpg
קובץ:Kirchner - boys-and-girls-at-sea-5.jpg


## קישורים חיצוניים

## הערות שוליים

קטגוריה:מהגרים מאוסטריה לארצות הברית
קטגוריה:מאיירים אמריקאים
קטגוריה:ציירים אוסטרים
קטגוריה:אמריקאים שנולדו ב-1876
קטגוריה:אמריקאים שנפטרו ב-1917
צ'וקה

**צ'וקה** (מסוגנן: **ChooKa**) היא רשת מסעדות אסייתיות ישראלית שמגישה מזון מהיר, המנוהלת על ידי חברת "ניראור ניהול מסעדות". המסעדה מוכרת אוכל משולב ממוצא אסייתי (סיני, יפני ותאילנד) הכוללים סושי, אגרול, אטריות, וכריכים. נכון לפברואר 2020, יש לצ'וקה 21 סניפים (20 פעילים) בפריסה ארצית.

## היסטוריה
הרשת הוקמה על ידי ניר מעתוק וסופי בר בשנת 2008, ועד לשנת 2015 הוקמו 15 סניפים ששייכים לרשת. בשנת 2015, צ'וקה רכשה את הרשת "צ'יינה טאון" תמורת 11 מיליון שקלים.

## קישורים חיצוניים
* 

## הערות שוליים

קטגוריה:רשתות מזון מהיר ישראליות
אברהם קוטנר

הרב **אברהם אלתר (אלטר) קוטנר** (1900 בערך – 22 בפברואר 1975) היה רב ברומניה, בגרמניה ובישראל. כיהן כרבה האשכנזי הראשי של העיר לוד מקום המדינה ועד לפטירתו.

## ביוגרפיה
נולד בוורשה בסביבות שנת 1900 לאביו אשר יהודה. למד בישיבת תורת חיים בעיר ובישיבת ראדזימין אצל הרב פינחס מנחם זינגר, ונסמך לרבנות. כיהן כרב בעיירה צימישליה  שבבסרביה (אז ברומניה, היום ברפובליקת מולדובה).

לאחר מלחמת העולם השנייה כיהן כרב מחנה העקורים בפוקינג (ולדשטאדט) , המחנה השני בגודלו בגרמניה.

עלה לישראל בשנת 1948 והיה מראשוני המתיישבים היהודים בלוד, והתמנה לרבה האשכנזי הראשי של העיר וליו"ר המועצה הדתית, לצד הרב הספרדי יצחק אביחצירא.

הוא ייסד בעיר מערכת כשרות ופעל להפסקת מכירת הבשר הטרף ולמניעת חילולי שבת.

היה חבר הוועדה המרכזית של חבר הרבנים של המפד"ל.

נפטר ב-22 בפברואר 1975, י"א באדר ה'תשל"ה, לאחר מחלה ונקבר בהר המנוחות.

על שמו רחוב בשכונת אזבסטונים דרום בלוד, וכן בית הכנסת המרכזי ברחוב הרצל.

## ספרו
* **ראשית דעת** – דרשות והגות. ספר זה הוא ראשון בסדרה בת עשרה כרכים שכתב בשבתו ברומניה, אך את שאר הכרכים טרם הספיק להדפיס לפני השואה והם אבדו במלחמה.

## קישורים חיצוניים
* עיירת העולים לוד נאבקת על דמותה וצביונה הרוחניים, הצופה, 18 ספטמבר 1963
* לוד מקדמת ענייניה הרוחניים, הצופה, 25 בספטמבר 1965
* פעולות המועצה הדתית בלוד בסימן של קידום, הצופה, 22 בספטמבר 1968
* המועצה הדתית לוד, הצופה, 12 בספטמבר 1969

## הערות שוליים

קטגוריה:לוד: רבנים ראשיים
קטגוריה:רבני מחנות העקורים
קטגוריה:מחברי ספרות תורנית
קטגוריה:עולים לאחר קום המדינה: 1948–1950
קטגוריה:ראשי מועצות דתיות בישראל
קטגוריה:רבני הציונות הדתית
קטגוריה:רבנים רומנים
קטגוריה:ישראלים ילידי פולין
קטגוריה:יהודים הקבורים בהר המנוחות
קטגוריה:ישראלים שנולדו ב-1900
קטגוריה:ישראלים שנפטרו ב-1975
קטגוריה:בוגרי ישיבת תורת חיים (ורשה)
קטגוריה:אנשי חבר הרבנים שעל ידי הפועל המזרחי
דגל הגאווה הביסקסואלי

ממוזער|גרסה פיזית של דגל הגאווה הביסקסואלי.
ממוזער|דגל הגאווה הביסקסואלי
ממוזער|המשולשים החופפים הביסקסואליים
**דגל הגאווה הביסקסואלי** הוא דגל גאווה שתוכנן על ידי מייקל פייג' בשנת 1998 במטרה להעניק לקהילה הביסקסואלית את הסמל שלה, בדומה לדגל הגאווה של הקהילה הגאה הגדולה יותר. הוא התכוון להגביר את הנראות של ביסקסואלים, בקרב החברה כולה ובתוך קהילת הלהט"ב. דגל הגאווה הביסקסואלי הראשון נחשף במסיבת יום השנה הראשון של BiCafe ב-5 בדצמבר 1998.

## עיצוב וצבעים
פייג' לקח את הצבעים מהסמל הביסקסואלי הקיים ושינה אותו במעט.
כפי שהסבירה רובין אוקס, עורכת "Bi Women Quarterly" של בוסטון, המשולשים הביסקסואלים (Biangles), נוצרו במקור עבור ה-Boston Bi Woman's Community, והעיצוב החל מהמשולש הוורוד האייקוני שהוסיפו לו לבנדר וכחול.

פייג' מתאר את משמעות הדגל הוורוד, הלבנדר והכחול (יחס 2:1:2) כך: "הצבע הוורוד מייצג משיכה מינית לאותו המין בלבד (הומוסקסואליות ולסביות). הכחול מייצג משיכה מינית למין השני בלבד (סטרייט) וכתוצאה מכך, צבע החפיפה מייצג משיכה מינית לשני המינים (בי)."

פייג' מתאר את משמעות הדגל במונחים עמוקים יותר, ואומר "המפתח להבנת הסמליות של דגל הגאווה הביסקסואלי הוא לדעת שהפיקסלים הצבעוניים הסגולים משתלבים באופן בלתי מורגש גם לוורוד וגם לכחול, בדיוק כמו ב'עולם האמיתי', שם אנשים ביסקסואלים משתלבים באופן בלתי מורגש הן בקהילות ההומוסקסואליות/לסביות והן בקהילות הסטרייטיות."

הדגל משמש ביחסי גובה-רוחב שונים. 2:3 ו- 3:5 משמשים לעיתים קרובות, במשותף עם דגלים רבים אחרים; באתר biflag.com (שכעת הוא סגור) 3:4 הוגדר כ"פרופורציות... מדויקות" של "דגל הגאווה הביסקסואלית המקורי".

צבעי הפס והרוחב, מלמעלה למטה, הם ורוד (40%), סגול (20%), וכחול (40%). הצבעים המדויקים שנתנו המעצב הם: פנטון 226, 258 ו-286. ערכי ה-HTML המשוערים שלהם הם #D60270, #9B4F96, #0038A8; ערכי ה-RGB המשוערים שלהם הם (214,2,112), (155,79,150) ו- (0,56,168), בהתאמה. דגל זה אינו מוגן בפטנט או בסימן מסחרי.

## מחלוקת
בשנת 1998, פייג' הצהיר כי דגל הגאווה הביסקסואלי הוא "לשימוש ציבורי ומסחרי בחינם" וכי הוא "אינו מוגן כפטנט, סימן מסחרי או שירות מסומן". באפריל 2020, BiNet USA טענו כי הם הבעלים הבלעדי של זכויות היוצרים של הדגל וצבעי הדגל, ואמרו כי ארגונים ואנשים פרטיים המעוניינים להשתמש בדגל למטרות מסחריות יידרשו לקבל רישיון מהארגון. טענת BiNet והמחלוקת שנוצרה כוסו על ידי אאוט ו-LGBTQ Nation, שהטילו ספק בטענת BiNet וציינו כי הדגל אינו זכאי לזכויות יוצרים.

ב-29 באפריל 2020, BiNetUSA העלו ציוץ בטענה שדף הוויקיפדיה עבור דגל הגאווה הביסקסואלי הוא לא מדויק. בסופו של דבר BiNetUSA חדלו להשתמש בדגל ב-8 במאי, ובחרו במקום זאת להשתמש בעיצוב אחר.

## ראו גם
* יום הנראות הביסקסואלי
* סמלי להט"ב

## קישורים חיצוניים

* 

## הערות שוליים

ביסקסואלי
פסיכותרפיה אפירמטיבית

**פסיכותרפיה אפירמטיבית** (או טיפול אפירמטיבי) היא סוג של פסיכותרפיה המיועדת לאנשים שנטייתם המינית אינה הטרוסקסואלית, ובפרט עבור הומואים ולסביות, ובה יש התמקדות באותנטיות של המטופל ובנוחות שלו עם עצמו, וקבלתו העצמית בנוגע לנטייתו המינית (לכן נקראת גם **טיפול קבלה עצמית**). טיפול זה אינו מנסה לשנות את נטייתו המינית של המטופל, ולא לדכא או להעלים מאוויים ותשוקות לבני אותו המין. בכך הוא מהווה תמונה הפוכה של טיפולי המרה.

הפסיכותרפיה האפירמטיבית מתבססת על הקונצנזוס המדעי כי הומוסקסואליות אינה הפרעה נפשית.

בשנת 2011 פרסם איגוד הפסיכולוגים האמריקני (APA) מסמך הנחיות לפסיכותרפיה אפירמטיבית של הומואים ולסביות.

## הערות שוליים

קטגוריה:להט"ב
קטגוריה:פסיכותרפיה
חדשות חמות במחוז יובה

**חדשות רעות** (באנגלית: **Breaking News In Yuba County**) הוא סרט קומדיה שחורה אמריקאי. הסרט יצא לאקרנים ב-12 בפברואר 2021.

## עלילה
הסרט עוקב אחר סו בוטמס (ג'ני), שתופסת את בעלה במיטה עם אישה אחרת. ההלם, שבעלה חווה מכך, גורם לו למות מהתקף לב. היא קוברת את גופתו, ומנצלת את מעמד התהילה ההולך וגדל שמקורו בבעלה הנעדר. סו מסתבכת במהירות מעל ראשה, מתחמקת משוטרים ופושעים, והכל תוך כדי ניסיון לשמור את האמת מאחותה ננסי (קוניס), כתבת חדשות מקומית הנואשת לסיפור, ובלשית משטרה נחושה (הול).

## שחקנים
* אליסון ג'ני בתפקיד **סו בוטמס**
* מילה קוניס בתפקיד **ננסי**
* רג'ינה הול בתפקיד **הבלשית האריס**
* אקוופינה בתפקיד **מינה**
* סמירה ויילי בתפקיד **ג'ונל**
* ברידג׳ט אוורט בתפקיד **ליאה נורטון**
* ג'ימי סימפסון בתפקיד קאונג סים
* קאונג סים
* ג'ולייט לואיס בתפקיד **גלוריה מייקלס**
* ונדה סייקס בתפקיד **ריטה**
* אלן בארקין בתפקיד **דבי**
* דומיניק ברג'ס בתפקיד **קפטן ריג'נס**
* מת'יו מודין בתפקיד **קארל בוטומס**
* כריס לואוול בתפקיד **סטיב**
* קליפטון קולינס ג'וניור בתפקיד **ראג**'

## הפקה
### שלב הליהוק
בחודש אוקטובר 2018 נודע, כי אליסון ג'ני ולורה דרן עתידות לככב בסרט "חדשות רעות" מאת הבמאי טייט טיילור, שביים בעבר סרטים כמו "העזרה" ו"הבחורה על הרכבת". התסריט נכתב על ידי התסריטאית אמנדה אידוקו בשנת 2017. טיילור סיפר: 

בחודש מאי 2019 נודע, כי דרן פרשה מהפרויקט וכי מילה קוניס, רג'ינה הול, אקוופינה, סמירה ויילי, ברידג׳ט אוורט, ג'ימי סימפסון וקאונג סים לוהקו לסרט. מאוחר יותר הצטרפו לפרויקט גם ג'ולייט לואיס, אלן בארקין וונדה סייקס. ביוני פורסם כי גם מת'יו מודין וכריס לואוול הצטרפו לפרויקט. ביולי נודע כי גם קליפטון קולינס ג'וניור יופיע בסרט.

### שלב הצילומים
הצילומים החלו בחודש יוני 2019.

## קישורים חיצוניים

## הערות שוליים

קטגוריה:סרטים אמריקאיים משנת 2021
קטגוריה:סרטי קומדיה שחורה אמריקאיים
קטגוריה:סרטי אמריקן אינטרנשיונל פיקצ'רס
קטגוריה:סרטי טייט טיילור
ראמבל (אתר אינטרנט)

**ראמבל** היא פלטפורמת וידאו מקוונת קנדית, שנוסדה בשנת 2013. האתר הוקם על ידי כריס פבלובסקי, יזם טכנולוגי קנדי. האתר פופולרי בקרב יוצרי תוכן שמרניים.

## משתמשים ותוכן
בשבע השנים הראשונות, התוכן בראמבל כלל בעיקר סרטונים ויראליים וחדשות ממקורות תקשורת רגילים. אולם באוגוסט 2020 האשים דווין נונס את יוטיוב בצנזורה יתרה כלפי ערוצו והחל לפרסם את הסרטונים שלו בראמבל. שמרנים וליברטריאנים בולטים אחרים כמו דינש ד'סוזה, שון האניטי הגיעו מעט זמן לאחר מכן. הפלטפורמה אוסרת על פורנוגרפיה, הטרדה, תכנים גזעניים ותכנים לא חוקיים, כל דבר אחר מותר.

לאחר הבחירות לנשיאות ארצות הברית ב -2020, משתמשים שמרניים רבים בפלטפורמות המדיה החברתית המרכזית, כמו טוויטר ופייסבוק, עברו לראמבל.  לפי פורצ'ן, לפני כן האתר היה "שיבוט יוטיוב" מלא בהקלטות ביתיות.

משתמשים וערוצים אחרים בראמבל כוללים את הסרטונים הביתיים המצחיקים ביותר של אמריקה, אתר בדיקת העובדות סנופס, חברת השידור האמריקאית EW Scripps Company, Hodgetwins, ערוצי חדשות הכבלים Newsmax ו- One America News Network (OANN), וארגון החדשות הבינלאומי רויטרס.

## עיצוב
הממשק של ראמבל כולל "ערוצים מומלצים" למעקב, יחד עם ארבע כרטיסיות נוספות בממשק הראשי. ראמבל גם מאפשרת למשתמשים שלו להרוויח כסף מהסרטונים שלהם. משתמשים מעלים סרטונים שמורשים לאחר מכן לשותפים של ראמבל, כגון Yahoo! וחדשות מיקרוסופט, והכסף שמורווח מאותם סרטונים מופקד ישירות לחשבון הראמבל של המשתמש.

משתמשי ראמבל יכולים לזכות בתשלום יומי במזומן על ידי החלקה שמאלה או ימינה כדי להצביע על סרטונים ולהרוויח כרטיסים. ככל שיש למשתמש מספר רב יותר של כרטיסים, כך המשתמש יכול להגיש יותר רשומות בהמשך משיכת המזומנים.

## תביעת גוגל
ב־11 בינואר 2021 הגישה ראמבל תביעה להגבלים עסקיים נגד גוגל בגין תוצאות החיפוש שלה, בבקשה לפיצויים העולים על 2 מיליארד דולר. ראמבל טוענים כי גוגל מתעדפת את YouTube של גוגל על פני ראמבל בתוצאות החיפוש שלה. ראמבל טוענים שהדבר מצמצם את הצפייה שלהם וגורם להכנסות נמוכות יותר.

## קישורים חיצוניים

* 

## הערות שוליים

קטגוריה:וידאו באינטרנט
קטגוריה:אתרי אינטרנט שהושקו ב-2013
מייבש כלים

שמאל|ממוזער| מייבש כלים בבית פיני
**מייבש כלים** מורכב מכמה מדפים במטבח, שממוקמים מעל הכיור, עם תחתית פתוחה ומדפים עשויים חוט פלדה, כדי לאפשר לכלים שטופים שהונחו בפנים לטפטף לכיור ולהתייבש באוויר.

בעוד שההיסטוריה המתועדת של הרעיון ידועה משנת 1876 עם בקשת פטנט על ידי ממציא אמריקאי צ'נדלר ושתי, הרעיון זכה לפופולריות בפינלנד בשנות הארבעים של המאה ה-20 על ידי מייג'ו גבהרד, ראש מחלקת משק הבית בפינלנד.

גם גבהרד יצרה ארון ליבוש כלים בשנת 1930. המניע של גבהרד היה כדי לחסוך זמן ומאמץ של נשים; על פי חישוביה עקרת בית פינית השקיעה 30,450 שעות מחייה בשטיפת כלים, וארון ייבוש הכלים הביא לחיסכון בזמן של 50 אחוזים.

גבהרד פיתחה את ארון ייבוש הכלים ב -1944 וב-1945, והמכון החל לייצר את הארונות ולמכור את העיצוב בשנת 1945. ארונות אלה היו עשויים לגמרי מעץ, ועשויים רק בשני גדלים. סטורה אנסו החלה בייצור תעשייתי של הארונות בשנת 1948, ובשנת 1954 הוצג מתלה מחוט פלדה מצופה פלסטיק. מדידות הארונות תוקנו בשנת 1982. ארונות ייבוש כלים הפכו לאביזר סטנדרטי כמעט בכל בית פיני.

## קישורים חיצוניים

קטגוריה:פינלנד: המצאות
קטגוריה:פינלנד: תרבות
קטגוריה:כלים ומכשירים (היגיינה)
קטגוריה:מטבח
כלים
גבעות קייל

**גבעות קייל** (באנגלית: **Kyle Hills**) הוא רכס בולט המורכב מקבץ של חרוטים געשיים, גבעות, רכסי הרים ופסגות המהוות את חלקו המזרחי של האי רוס, שבאנטארקטיקה.

אורכן של הגבעות 15 קילומטרים בכיוון מזרח-מערב.

הגבעות ממוקמת בין הר טרור וכף קרוזייה.

גובהו של הרכס מתחיל בגובה פני הים (בכף קורזייה), ושיא גובהן של הגבעות 2,600 מטרים מעל פני הים (בהר מקינטוש, המצוי בקצה המערבי של רכס גבעות קייל).

## היסטוריה
### מקור השם

שמו של רכס הגבעות ניתן לו בשנת 2000, על ידי הוועדה המייעצת לשמות אנטארקטיים.

רכס הגבעות נקרא על שם פיליפ ר. קייל (Philip R. Kyle), פרופסור לגאוכימיה, במכון הכרייה והטכנולוגיה של ניו מקסיקו, הממוקם בעיר סוקורו, במדינת ניו מקסיקו שבארצות הברית.

קייל חקר את אנטארקטיקה במשת 28 עונות מחקר (קיצים אנטארקטיים) בין השנים 1969–2000.

מהן קייל השלים שש עונות מחקר בחסות תוכנית המחקר האנטארקטית של ניו זילנד, בין השנים 1969–1976.

קייל היה חוקר ראשי בפרויקטים רבים של הקרן הלאומית למדע של ארצות הברית וערך מחקרים ב־23 עונות מחקר, בחסות התוכנית האנטארקטית של ארצות הברית, בין השנים 1977–2000.

בשנת 2000 עמד קייל בראש מצפה הר הגעש ארבוס.

## קישורים חיצוניים
* גבעות קייל באתר הסקר הגאולוגי של ארצות הברית
* גבעות קייל באתר הגאזט האנטארקטי של ממשלת ניו זילנד
* גבעות קייל באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מגבעות קייל לאתרים סמוכים

## הערות שוליים

קייל
קייל
חורבת עלמית

**חורבת עלמית** היא אתר ארכאולוגי מתקופת הברזל, שנמצא בהרי יהודה כ־4 ק"מ מצפון מזרח להר הצופים וכ־1.5 ק"מ דרום־מזרח לענאתא. האתר שוכן על ראש שתי כיפות של גבעה אחת בגובה 638 מטר מעל פני הים, בסמוך לנחל זמרי ובגבול שמורת הטבע נחל פרת.

מרכז האתר הוא בכיפה הדרומית-המערבית ובה שרידי מבנים, מערות מגורים ואחסון, מערות קבורה וקברים נוספים, בורות מים, וטראסות. בדרומה של הכיפה הדרומית-המערבית נמצא קברו של שייח' עבד א-סלם, מייסדהּ של ענאתא, ולצדו קברים ערביים מודרניים.

בשנים 1973, 1981 ו־1999 נערכו חפירות הצלה במספר מערות קבורה ומגורים על מדרונות הכיפה הדרום־מערבית. במערות נתגלו טביעות "יהד".

לבד המערות שנחפרו ציינו הסוקרים מערת קבורה במדרון המערבי שבחזיתה חמש מדרגות. בפנים המערה חדר מבוא וחדר קבורה קטן, הכולל ארבעה כוכים. בסמוך למערת הקבורה, מערת קולומבריום עם 70 גומחות.

בחלק הצפון־מערבי של הכיפה חצובים שני בורות מים בסלע הקירטון. מדרום להם נמצאים שרידי גת, הכוללים משטח דריכה, בור איסוף וקטע פסיפס. בראש הכיפה מבנה ריבועי, שאורך צלעותיו 4 מטר.

בחלקו הצפוני-המזרחי של ראש הכיפה יש מערכת תת-קרקעית של ששימשה לתעשייה, הכוללת בית בד.

## קישורים חיצוניים
*  באתר הסקר הארכאולוגי של ישראל

## הערות שוליים

קטגוריה:עתיקות ארץ ישראל
קטגוריה:תקופת הברזל
קטגוריה:נחלת שבט בנימין
קטגוריה:ארכאולוגיה של ארץ ישראל
קטגוריה:מדבר יהודה: אתרים ארכאולוגיים
הר מאליס

**הר מאליס** (באנגלית: **Mount Mallis**) הוא הר בהרי הנסיך אלברט, באזור חוף סקוט של ארץ ויקטוריה, שבאנטארקטיקה

גובהו של ההר 1,360 מטרים מעל פני הים; והוא ההר ה-3,297 בגובהו באנטארקטיקה.

ההר ממוקם באמצע המרחק שבין הר ג'ויס (שמצפון להר מאליס) להר בילינג (שמדרום להר מאליס).

## היסטוריה
### גילוי ומיפוי ההר

ההר מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1956–1962.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של רוברט ר. מאליס (Robert R. Mallis), שהיה חוקר גאומגנטיות וססמולוג, ששהא בתחנת הקוטב הדרומי (תחנת אמונדסן-סקוט), בחורף האנטארקטי של 1966.

## קישורים חיצוניים
* הר מאליס באתר הסקר הגאולוגי של ארצות הברית
* הר מאליס באתר הגאזט האנטארקטי המשווה SCAR של ממשלת אוסטרליה
* הר מאליס באתר peakery (מרחקים לאתרים סמוכים)

## הערות שוליים

מאליס
מאליס
מאליס
הר בואן (אנטארקטיקה)

**הר בואן** (באנגלית: **Mount Bowen**) הוא הר בהרי הנסיך אלברט, באזור חוף סקוט של ארץ ויקטוריה, שבאנטארקטיקה.

גובהו של ההר 1,875 מטרים מעל פני הים.

ההר ממוקם צפונית לקרחון דייוויס; ו-11 קילומטרים דרומית - מזרחית להר האוורד.

ההר מורכב בעיקרו משכבות של אבן חול, ופסגתו של ההר שחורה.

## היסטוריה
### גילוי ההר

ההר התגלה על ידי המשלחת הבריטית הלאומית לאנטארקטיקה (משלחת דיסקברי), אשר חקרה את אנטארקטיקה בשנים 1901–1904.

### מקור השם

משלחת דיסקברי נתנה להר את שמו.

ההר נקרא על שמו של צ'ארלס סי. בואן (Charles Bowen), שהעניק למשלחת דיסקברי סיוע רב בניו זילנד.

## לקריאה נוספת

• Oberholzer, P.; Baroni, C.; Salvatore, M. C.; Baur, H.; Wieler, R (2008), **[https://www.research-collection.ethz.ch/bitstream/handle/20.500.11850/10464/S095410200700079X.pdf;jsessionid=5BE47318B9191BA8842D12E682EE21B9?sequence=2 Dating late Cenozoic erosional surfaces in Victoria Land, Antarctica, with cosmogenic neon in pyroxenes]**, Antarctic Science e 20 (1), 89–98 (2008), http://doi.org/10.1017/S095410200700079X

• Richard Glen, Christian Ve´rard and Jennifer Tait, **[https://agupubs.onlinelibrary.wiley.com/doi/pdf/10.1029/2004JB003287 Paleomagnetic study of Siluro-Devonian volcanic rocks from the central Lachlan Orogen: Implications for the apparent pole wander path of Gondwanaes]**, JOURNAL OF GEOPHYSICAL RESEARCH, VOL. 110, B06201, doi:10.1029/2004JB003287, 2005

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA189&lpg=PA189&dq=%22Mount+Lloyd%22+Antarctica&source=bl&ots=h7uvB2ck4Y&sig=ACfU3U1vXfvzj00BmIUtklFuw9nM7UnOwg&hl=en&sa=X&ved=2ahUKEwib97Gpg5bpAhVyVBUIHfp5CdkQ6AEwBXoECBAQAQ#v=onepage&q=%22Mount%20Lloyd%22%20Antarctica&f=false Sailing Directions for Antarctica: Including the Off-lying Islands South of Latitude 60°]**, P 195

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=PA235&lpg=PA235&dq=%22Mount+Bowen%22+Antarctica&source=bl&ots=6UMhHDIh5F&sig=ACfU3U3AKElNMomDG3T67S7msW_SML9uVQ&hl=en&sa=X&ved=2ahUKEwi3r4LR6efuAhX7TRUIHackA104ChDoATAIegQICBAC#v=onepage&q=%22Mount%20Bowen%22%20Antarctica&f=false Sailing Directions for Antarctica: Includes Islands South of Latitude 60°]**, P 235

## קישורים חיצוניים
* הר בואן באתר הסקר הגאולוגי של ארצות הברית
* הר בואן באתר הגאזט האנטארקטי של ממשלת אוסטרליה
* הר בואן באתר הגאזט האנטארקטי של ממשלת ניו זילנד
* הר בואן באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן בהר בואן
** תחזית מזג אוויר עדכנית ארוכת טווח עבור הר בואן
** נתוני מזג אוויר היסטוריים עבור הר בואן
** סטטיסטיקות מזג אוויר עבור הר בואן

## הערות שוליים

בואן
בואן
בואן
דליה בן ארי

**דליה בן ארי** (נולדה ב-1951) היא עיתונאית ויוצרת סרטי תעודה ישראלית.

## ביוגרפיה
בן ארי החלה לכתוב בשבועון "לאישה" בשנות השבעים. בכתבותיה התמקדה בראיונות ובסיפורים אישיים. היא סיקרה בקביעות את טקסי בחירת מלכת היופי ואת הזוכות בתחרות.

בשנות השמונים שהתה תקופה בארצות הברית עקב תפקידו של בעלה כנספח צבאי בוושינגטון.

היא עסקה גם ביצירה דוקומנטרית ויצרה את "מחפשים את אבא", סדרה של חמישה סרטים תיעודיים ששודרו בערוץ 2 אודות ישראלים המחפשים אחר אביהם במקומות שונים בעולם, הסרטים זכו למדרוג גבוה.

בשנת 2012 עזבה את "לאישה". ב-2017 החלה לכתוב עבור הירחון "את".

הייתה נשואה לנתן בן ארי עד למותו ב-2022. אם לשתי בנות, בהן הדוגמנית שירי בן ארי.

## קישורים חיצוניים

*
*
* 

קטגוריה:סגל לאשה
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות שנולדו ב-1951
קטגוריה:ישראלים שנולדו ב-1951
באור גדול

"**באור גדול**" הוא סינגל של הזמרים הישראלים אייל גולן ועדן חסון, אשר יצא לאור ב-11 בפברואר 2021, כסינגל מתוך אלבומו ה-24 של גולן, "להיות מאושר". השיר נכתב, הולחן והופק על ידי חסון עצמו, יחד עם יעקב למאי והצמד דולי ופן.

## רקע
בסמוך לצאתו, פרסם חסון על השיר: "בכל אחד מאיתנו יש פיסה של אור. אחרי 120 שנים, האור שקיבלנו חוזר למעלה, לאותו מקום שהגיע. הוא יכול לשוב ולדבוק מעלה בחזרה רק אם הוא נקי, כביום שקיבלנו אותו. לכן עלינו לעבוד על המידות שלנו. החשובות שבהן - הן לבחור בטוב, לא לכעוס ולא לפחד. הזמן הזה הוא בדיוק השלב בו העולם נבחן על המידות האלו. אז בואו נעמוד במבחן הזה ביחד, ויחד נהיה אור גדול!".

## ביקורות
דודי פטימר ממעריב אונליין תיאר את השיר כ"אחד הלהיטים הראויים להוביל את מצעדי ההשמעות בשנת 2021" והוסיף כי "הטקסט המעולה, המתכתב היטב עם המצב הנוכחי של קורונה שנע בין חוסר אונים משווע לבין תקווה וציפייה להתחלה חדשה - משלב בין קודש לחול בצורה מדויקת ומוציא מהשניים את מיטב האמוציות והסנטימנטים המוליכים שיר טוב". את מנגינת השיר תיאר כ"מלודית, קליטה, בנויה בצורה הנכונה של בית מתון המכין את הקרקע לפזמון מפוצץ ששובה את הלב למן השמיעה הראשונה וזוכה להרמוניות נהדרות בין השניים, שמתאימים זה לזה ככפפה ליד".

אתר פרוגי פרסם ביקורת חיובית לשיר, בה נאמר כי "הדואט של שני זמרי הענק בתעשייה המקומית יצא אותנטי, אמיתי, מרגש ועוצמתי. שיתוף הפעולה הזה הוא בהחלט אור גדול עבורנו!".

## וידאו קליפ
הווידאו קליפ לשיר הוצג בשידור בכורה בערוצו של גולן ביוטיוב בסמוך לצאת הסינגל. הקליפ בוים על ידי דורון סרי ומשתתף בו השחקן ישראל אטיאס. נכון לאוגוסט 2025, לשיר יש למעלה מ-16 מיליון צפיות ביוטיוב.

## מיקומי שיא

## היסטוריית יציאות לאור

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי אייל גולן
קטגוריה:שירי עדן חסון
קטגוריה:דואטים
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי יעקב למאי
קטגוריה:שירים שנכתבו על ידי עדן חסון
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי יעקב למאי
קטגוריה:שירים שהולחנו על ידי עדן חסון
קטגוריה:שירים שהולחנו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי יעקב למאי
קטגוריה:שירים שהופקו על ידי עדן חסון
קטגוריה:שירים שהופקו על ידי פן חזות
קטגוריה:שירים על אור
קטגוריה:סינגלים בהוצאת ליאם הפקות
קטגוריה:סינגלים בהוצאת שרית הפקות
יוז'ף טאקאץ'

**יוז'ף טאקאץ**' (בהונגרית: **Takács József**; 30 ביוני 1904 – 3 בספטמבר 1983) היה כדורגלן הונגרי, ששיחק בעמדת החלוץ. הוא ערך במדי נבחרת הונגריה 32 הופעות בהן כבש 26 שערים, והשתתף במשחקי אולימפיאדת 1924.

## קריירת משחק
טאקאץ' נולד בבודפשט שבאימפריה האוסטרו-הונגרית בשנת 1904 והחל את הקריירה בואשאש מ-1917, אותה ייצג בליגה ההונגרית. בעונת 1925/26 משך תשומת לב כשסיים כמלך שערי הליגה עם 29 שערים, דבר שגרם להחתמתו בפרנצווארוש הגדולה בעונה שלאחר מכן. באותה העת המועדון היה לאחד מהטובים באירופה ובעונתו הראשונה בה טאקאץ' זכה באליפות ובתואר מלך השערים. הוא היה ידוע בעיקר בשל הופעותיו הנהדרות בגביע מיטרופה ב-1928 בו הוביל את פרנצווארוש לזכייה וסיים ככובש המצטיין בטורניר עם 10 שערים ב-5 הופעות בלבד. בצמד משחקי הגמר נגד ראפיד וינה כבש שלושער בניצחון 1–7 במשחק הראשון, ובמשחק השני הם הפסידו להם 5–3 אך הדבר לו מנע את הזכייה. טאקאץ' פרש מכדורגל במדיה ב-1934 כשהוא מספיק לזכות עוד פעמיים נוספות באליפות ושלוש פעמים בתואר מלך השערים. בעונת 1931/32 כבש 42 שערים בכל המסגרות ופרנצווארוש ניצחה בכל 22 משחקי האליפות.

במדי נבחרת הונגריה ערך 32 הופעות בהן כבש 26 שערים. משחק בולט של טאקאץ' היה הניצחון 1–13  על צרפת ב-1927, בו כבש שישייה והיה אחד הגורמים לפרישתו של שוער היריבה, מוריס קוטנט.

## תארים
;פרנצווארוש
*אליפות הונגריה (3): 1927/28, 1931/32, 1933/34
*גביע מיטרופה: 1928
;אישיים
*מלך השערים בליגה ההונגרית (5): 1925/26, 1927/28, 1928/29, 1929/30, 1931/32
*מלך השערים בגביע מיטרופה: 1928  (10 שערים)

## קישורים חיצוניים

## הערות שוליים

קטגוריה:כדורגלנים הונגרים
קטגוריה:חלוצי כדורגל הונגרים
קטגוריה:בודפשט: כדורגלנים
קטגוריה:כדורגלני ואשאש
קטגוריה:כדורגלני פרנצווארוש
קטגוריה:כדורגלני נבחרת הונגריה
קטגוריה:משתתפי אולימפיאדת פריז (1924)
קטגוריה:הונגרים שנולדו ב-1904
קטגוריה:הונגרים שנפטרו ב-1983
שיתוף כלי רכב במוסקבה

[שמאל|ממוזער|300px|מכוניות שיתוף הרכבים במוסקבה בחניון ב[רחוב ארבאט החדש]]
**שיתוף כלי רכב במוסקבה** הוא סוג של תחבורה אלטרנטיבית במוסקבה. נכון לשנת 2019, במוסקבה יש את צי השיתוף הגדול ביותר באירופה. עם זאת, שוק free-float של שיתוף המכוניות במוסקבה הוא המתפתח ביותר בעולם. המספר הממוצע של נסיעות יומיות במוסקבה נכון לאוגוסט 2019 הוא 140 אלף. Yandex.Drive  היא המפעילה הגדולה ביותר בשוק שיתוף הרכבים בעיר, עם צי של יותר מ-9,000 מכוניות.

## סקירה
בשנת 2019 צי רכבי השיתוף במוסקבה הגיע ל-30,000, כמעט פי שניים מהשנה הקודמת, עלה על הציפיות. חלק מהמקורבים בתעשייה אומרים שיש פוטנציאל של עד 100,000 כלי רכב שיתופיים בסופו של דבר.

בנוסף לחנייה עירונית מועדפת עבור כלי רכב שיתוף, ממשלת מוסקבה פוטרת כלי רכב חשמליים מתשלום מס תחבורה.

ראש עיריית מוסקבה סרגיי סוביאנין וראש Yandex ארקדי וולוז' השתתפו באירוע שהוקדש להשקת כלי הרכב החשמליים של Yandex.Drive בסוף ספטמבר 2019.

שלושים מכוניות חשמליות של ניסאן ליף ממותגות Yandex.Drive הפכו לזמינות במוסקבה בשנת 2019. מספר כלי רכב חשמליים מדגמים שונים זמינים גם אצל מפעילי שיתוף מכוניות אחרים.

## קישורים חיצוניים

## הערות שוליים

קטגוריה:מוסקבה: תחבורה
ארנסט קלימט

**ארנסט קלימט** (בגרמנית:**Ernst Klimt**: 3 בינואר 1864 – 9 בדצמבר 1892) היה צייר היסטוריה אוסטרי. אחיו הצעיר של הצייר גוסטב קלימט.

## ביוגרפיה
ארנסט קלימט היה הילד שלישי מתוך שבעה של הצורף וחרט זהב הבוהמי ארנסט קלימט האב (1834–1892) ואנה רוזליה קלימט לבית פינסטר (1836–1915) הוא נולד בפרוור המערבי של באומגרטן ליד וינה.

משנת 1877 ארנסט קלימט למד בבית הספר לאמנות שימושית בווינה של המוזיאון האוסטרי לאמנות ותעשייה כמו אחיו הבכור גוסטב קלימט. ארנסט וגוסטב היו תלמידיו של פרדיננד לאופברגר (1829–1881), צייר ומעצב בשנות ה-70 של המאה ה-19, שהיה מאוד מחויב לתלמידיו. הוא יצר קשר בין האחים קלימט להנס מקארט ובכך עזר לשניהם להשתתף בביצוע התהלוכה לכבוד יום נישואי הכסף של הזוג הקיסרי.

בשנת 1881 האחים קלימט (ארנסט וגוסטב) וחברם לבית הספר פרנץ מאטש (1861-1942) הקימו עם אמנים נוספים את "חבורת האומנים" (Künstlerkompagnie) ושנתיים לאחר מכן הם ניהלו סטודיו משלהם בווינה.

החברה שלהם עיצבה בין היתר ציורי קירות ותקרות עבור התיאטראות ברייכנברג, קרלסבאד ובשנת 1885 בפיום, 1885 ציורי תקרה בהרמסווילה בווינה, 1886–1888 ציורי קיר ותקרה בשני גרמי המדרגות של התיאטרון הממלכתי ובשנת 1891 / 1892 תמונות בין העמודים בגרם המדרגות של מוזיאון לתולדות האמנות בווינה.

העבודות הגדולות ביותר של ארנסט קלימט כללו גם חמישה ציורי תקרה בטירת מונדזי ועבודות בארמון המלוכה הרומני.

בשנת 1891 ארנסט קלימט התחתן עם הלנה פלוגה, אשר זמן קצר לאחר מכן ילדה בת בשם הלנה.

ביולי 1892 אביו ארנסט קלימט נפטר בגיל 59. חודשים ספורים אחרי מות אביו, גם בנו הצייר ארנסט קלימט, נפטר באופן בלתי צפוי ב-9 בדצמבר 1892 מדלקת קרום הלב.

לאחר מות אחיו, גוסטב קלימט לקח על עצמו את פרנסת גיסתו ואחייניתו. הוא השלים את הציורים הלא גמורים של אחיו.

החברה שלהם התפרקה לאחר מותו של ארנסט קלימט וסכסוך שהתגלה בין גוסטב קלימנט עם פרנץ מאטש.

## גלריה

Ernst Klimt - Francesca da Rimini e Paolo.jpg
Ernst Klimt - Pan tröstet Psyche, 1892.jpg
Ernst Klimt - Portrait of a baby with lace bonnet.jpg
Ernst Klimt - Portrait of a little girl sitting.jpg
Italienische Hochrenaissance (Ernst Klimt) crop 1a.jpg
Ernst Klimt - Lünettenentwurf für das Stadttheater von Rijeka - 9739 - Österreichische Galerie Belvedere.jpg
Internationale Ausstellung für Musik und Theaterwesen, Wien 1892.jpg
Wien - Burgtheater, linke Feststiege.JPG


## קישורים חיצוניים

* 

## הערות שוליים

קטגוריה:ציירים אוסטרים
קטגוריה:אוסטרים שנולדו ב-1864
קטגוריה:אוסטרים שנפטרו ב-1892